Հարրի Փոթերը և Գաղտնի սենյակը (տեսախաղ)

**Հարրի Փոթերը և Գաղտնի սենյակը** (գործողություն-արկածային խաղ),  թողարկվել է 2002 թվականին։ Այն ներշնչված է ինչպես Ջ. Ք. Ռոուլինգի վեպից, այնպես էլ ֆիլմերից, որոնք շարունակեցին դրա հաջողությունը։ Խաղը հրատարակել է Electronic Arts ընկերությունը։ Այն հասանելի է դարձել տարբեր կոնսոլների և համակարգիչների համար՝ PlayStation 2, Xbox, GameCube, Game Boy Advance, Game Boy Color, Windows և macOS։ Քանի որ յուրաքանչյուր տարբերակը մշակվել է տարբեր ստուդիաների կողմից, խաղի փորձառությունները զգալիորեն տարբերվում են կառավարման, մակարդակների կառուցվածքի և հավելյալ հնարավորությունների տեսանկյունից։

## Խաղային ընթացք
Խաղի հիմնական ընթացքը պարզ է։ Խաղացողը կառավարում է Հարիին՝ ուսումնասիրելով Հոգվարթսի ամրոցն ու դրա տարածքը։ Խաղի ընթացքում հանդիպում են իրադարձություններ, որոնք կապված են երկրորդ գրքի սյուժեի հետ։ Այս իրադարձությունների միջև խաղացողը հաճախում է տարբեր դասերի, որտեղ սովորում է թռնել թևնաթափի վրա և նոր կախարդանքներ՝ բոսերին հաղթելու համար։ Ամեն նոր կախարդանք ուղեկցվում է փորձությամբ, որը խաղացողը պետք է անցնի որոշակի ժամանակում՝ դասընթացն ավարտելու համար։ Խաղի ավելի ուշ հատվածներում հանդիպում են փորձություններ, որոնք ժամանակի սահմանափակում չունեն և կապված չեն կախարդանք սովորելու հետ։ Այս փորձությունները նույնպես հիմնված են գրքի իրադարձությունների վրա․ օրինակ՝ մուտք գործել Արգելված անտառ և հավաքել բաղադրիչներ Հերմիոնայի պատրաստած դեղահաբի համար։

## Տարբերակներ
### PlayStation
PlayStation-ի տարբերակը շարունակությունն է *Հարրի Փոթեր և Փիլիսոփայական քարը* խաղի և այն նույնպես մշակվել է Argonaut Games ընկերության կողմից։ Այն պահպանում է նախորդ խաղի բազմաթիվ տարրեր ու գրաֆիկա, բայց Հոգվարթսի որոշ վայրեր փոփոխված են, և սյուժեի զարգացման ընթացքում ավելացվում են նոր մինի-խաղեր։ Նոր կախարդանքների մեծ մասը, որոնք սովորում են դասերին հաճախելուց հետո, նախորդ խաղի կատարելագործված տարբերակներն են։
### PlayStation 2, Xbox և GameCube
GameCube, PlayStation 2 և Xbox տարբերակները մշակվել են EA UK և Eurocom ընկերությունների կողմից։ Այս տարբերակներում խաղացողը կարող է օգտվել թևնաթափից և մտնել ազատ թռիչքի ռեժիմ։ PlayStation 2 տարբերակում խաղացողը կարող է վայրէջք կատարել ցանկացած վայրում, մինչդեռ Xbox և GameCube տարբերակներում վայրէջքի գոտիները սահմանափակված են։ GameCube տարբերակում առկա է բացառիկ հնարավորություն՝ GC–GBA կապի միջոցով հնարավոր է բացել գաղտնի սենյակ, երբ երկու տարբերակները միացված են։
### Windows և Mac
Խաղի Microsoft Windows և Mac տարբերակը մշակվել է KnowWonder և Westlake Interactive ընկերությունների կողմից։ Խաղը ունի նույն գրաֆիկան և կերպարների դիզայնը, ինչ *Philosopher's Stone* (PC) տարբերակում։ Այն պահպանում է նախորդ խաղում սովորած որոշ կախարդանքներ և ներառում է նոր կախարդանքների ուսուցում՝ Հոգվարտսում դասերին մասնակցելու միջոցով։

### Game Boy Color
Game Boy Color տարբերակը, որը մշակվել է Griptonite Games-ի կողմից, դերախաղային խաղ է։ Խաղում տարբեր պահերի playable կերպարներ են Հարրի Փոթերը, Ռոն Ուիզլին, Հերմիոնա Գրեյնջերը և Գիլդերոյ Լոքհարթը։

### Game Boy Advance
Game Boy Advance տարբերակը, որը մշակվել է Eurocom-ի կողմից, ունի ամենաքիչ կախարդանքները և հիմնականում բաղկացած է մինի-առաքելություններից։

## Արձագանքներ
Խաղը ստացել է «բարենպաստ» գնահատականներ՝ ըստ review aggregator Metacritic-ի։ *[[Entertainment Weekly]]*-ն նրան տվել է B+։

Xbox տարբերակը ստացել է platinum family hits տարբերակ՝ վաճառելով ավելի քան 100,000 օրինակ։ Խաղի համար ստեղծված երաժշտությունը, որը գրել է Jeremy Soule-ը, արժանացել է BAFTA Games Award մրցանակի՝ «Լավագույն երաժշտական սկոր» անվանակարգում։

6th Annual Interactive Achievement Awards-ի ընթացքում Academy of Interactive Arts & Sciences-ը *Chamber of Secrets*-ը առաջադրել է «Տարվա ընտանեկան խաղ» անվանակարգում, սակայն մրցանակը վերջնականապես ստացել է *Mario Party 4*-ը։

Միացյալ Նահանգներում *The Chamber of Secrets* Game Boy Advance տարբերակը մինչև 2006թ․ օգոստոս վաճառվել է 970,000 օրինակ և հասույթ բերել 25 միլիոն դոլար։ 2000թ․ հունվարից մինչև 2006թ․ օգոստոս ընկած ժամանակահատվածում այն դարձել է 18-րդ ամենավաճառված խաղը, որը թողարկվել է Game Boy Advance, Nintendo DS կամ PlayStation Portable հարթակների համար այդ երկրում։

2006թ․ հուլիսին *Chamber of Secrets*-ի PlayStation 2 տարբերակը վաճառվել էր 700,000 օրինակով և Միացյալ Նահանգներում հասույթ բերել 28 միլիոն դոլար։ *Next Generation*-ը այն դասակարգել էր որպես 89-րդ ամենավաճառված խաղը, որը թողարկվել էր PlayStation 2, Xbox կամ GameCube հարթակների համար 2000թ․ հունվարից մինչև 2006թ․ հուլիս ընկած ժամանակահատվածում։ *Harry Potter* շարքի համակցված կոնսոլային վաճառքները Միացյալ Նահանգներում հասել էին 3 միլիոնի մինչև 2006թ․ հուլիս։

PlayStation 2 տարբերակը նաև ստացել է «Platinum» վաճառքների մրցանակ Entertainment and Leisure Software Publishers Association-ից (ELSPA), ինչը նշանակում է, որ այն վաճառվել է առնվազն 300,000 օրինակով Միացյալ Թագավորությունում։ Խաղը 2003թ․-ին վաճառվել էր 9 միլիոն օրինակով և բերել էր 500 միլիոն դոլարի հասույթ։

## Ծանոթագրություններ

Կատեգորիա:2002 տեսախաղեր
Կատեգորիա:2003 տեսախաղեր
Կատեգորիա:PlayStation 2 տեսախաղեր
Կատեգորիա:PlayStation տեսախաղեր
Կատեգորիա:Windows տեսախաղեր
Կատեգորիա:Xbox 360 տեսախաղեր
Կատեգորիա:Համակարգչային խաղեր այբբենական կարգով
Կատեգորիա:Հարրի Փոթեր